cyanic-selkie/wikianc huggingface dataset:
Կոգնիտիվ խանգարում
Պատճառներ
Գոյություն ունեն մի քանի տասնյակ նոզոլոգիական ձևեր, որոնց շրջանակներում զարգանում են կոգնիտիվ խանգարումները։ Առավել հաճախ դեմենցիաները հանդիպում են ծերունական տարիքում և ամենատարածված պատճառը դեմենցիայի առաջացման համար հանդիսանում է Ալցհայմերի հիվանդությունը։ Այն հանդիսանում է գլխուղեղի դեգեներատիվ հիվանդություն, որ կապված է ացետիլխոլիներգիկ նեյրոնների անընդհատ մահացությամբ։ Հիմնականում այն սկսվում է 65 տարեկանից հետո։ Վերջին փուլերում կորում է հիվանդների ինքնուրույնությունը, նա ունենում է կողմնակի օգնության կարիք։ Կոգնիտիվ դիսֆունկցիայի այլ պատճառներ են հանդիսանում կրկնվող կաթվածները, ուղեղի քրոնիկ իշեմիան և շատ հաճախ՝ կրկնվող սուր խանգարումների և ուղեղային արյունամատակարարման անբավարարության համադրությունը։ Ալցհայմերից հետո դեմենցիայի երկրորդ պատճառ ծերունական տարիքում հանդիսանում է ուղեղա-անոթային անբավարարությունը։ Դրանց հետ մեկտեղ կոգնիտիվ խանգարումների պատճառ կարող են հանդիսանալ գլխուղեղի այլ դեգեներատիվ հիվանդությունները (Պարկինսոնյան հիվանդությունը, Լեվիի մարմնիկների դեմենցիան) գանգուղեղային տրավմաները, ուղեղային ուռուցքներ, դիսմետաբոլիկ խանգարումները և այլն։ Դեպքերի մեծամասնությամբ դեմենցիան զարգանում է աստիճանաբար ։
մեծ մասամբ ուղեղի քրոնիկ անոթային և դեգեներատիվ խանգարումներով պայմանավորված կոգնիտիվ խանգարումները կրում են անդառնալի բնույթ։ Այն դեպքերում, երբ կոգնիտիվ խանգարումների առաջացման համար պատճառ են հանդիսանում համակարգային մետաբոլիկ խանգարումները, վերջիններիս կորրեկցիան բերում է կոգնտիվ ֆունկցիաների վերականգնման։ Այս դեպքերում խոսքը դարձելի կոգնիտիվ խանգարումների մասին է։ Վերջինս կարող է առաջանալ  ուղեղային ուռուցքների, տագնապային-դեպրեսիվ տիպի խանգարումների պատճառով։
Ծանոթագրություններ
Կատեգորիա:Հոգեբանություն
Գեյ պոռնոգրաֆիա
Հոմոսեքսուալ պոռնոգրաֆիա, գեյ պոռնոգրաֆիա, պոռնոգրաֆիայի տեսակ, որը լսարանի սեռական գրգռման նպատակով պատկերում է սեռական ակտ տղամարդկանց միջև։ Գեյ պոռնոյի հիմնական սպառողները հոմոսեքսուալ և բիսեքսուալ տղամարդիկ են, լատենտ նույնասեռականները, հետերոսեքսուալ և բիսեքսուալ կանայք ։
Պատմություն
Գեյ կինոնկարների արտադրությունը սկսվել է 1970-ական թվականներին, երբ որոշ ստուդիաներ սկսեցին միասեռական թեմաների պոռնոգրաֆիկ ֆիլմեր թողարկել այսպես կոչված սեքս-կինոթատրոններում (կինոթատրոններ, որտեղ հնարավոր էր սեքսով զբաղվել)։
1970-ական թվականներին գեյերի համար նաև ստեղծվել են բազմաթիվ պոռնոգրաֆիկ ամսագրեր, ինչպիսիք են «In Touch» և «Blueboy»: 1973 թվականին հիմնադրված «Playgirl» կանանց ամսագիրը գեյերի ուշադրությունը գրավել է ամսագրում հրապարակվող տղամարդկանց էրոտիկ լուսանկարների պատճառով։
Bareback-սեքսը պոռնոարտադրության մեջ
ԱՄՆ-ում և Եվրոպայում գեյ պոռնոյում պարտադիր օգտագործվում է պահպանակ՝ ի տարբերություն հետերոսեքսուալ պոռնոգրաֆիայի, որտեղ պաշտպանության միջոցները շատ հազվադեպ են հանդիպում։ Սակայն վերջին տարիներին նույնասեռական պոռնոգրաֆիայի շրջանում աճում է այսպես կոչված bareback-պոռնոյի պահանջարկը, որը գրեթե առանձին ժանր է դարձել՝ հատկապես Եվրոպայում, որտեղ բոլոր գեյ-պոռնոֆիլմերի մինչեւ 60%-ը պատկանում է "bareback" կատեգորիային։
Սովորաբար նկարահանումները թույլատրվում են միայն բացասական ՄԻԱՎ-ի կարգավիճակի վերաբերյալ տվյալներ ունենալու դեպքում, սակայն անվտանգության նման միջոցները բավարար չեն, քանի որ ՄԻԱՎ-ի նկատմամբ հակամարմինների ստանդարտ թեստերը հավաստի են միայն վերջին ռիսկայնությունից 3 ամիս հետո։ Այսպես, օրինակ, 2007 թվականին Մեծ Բրիտանիայում սկանդալ Է բորբոքվել, երբ մի քանի պոռնոդերասաններ ՄԻԱՎ-ով են վարակվել ֆիլմի նկարահանումների ժամանակ, թեև բոլոր դերասանները հաջողությամբ անցել են ՄԻԱՎ-ի թեստը  ։
Մեծ թվով bareback-պոռնոներ նաև բացասաբար է ազդում տղամարդկանց շրջանում անպաշտպան սեքսի տարածման վրա, որոնք սեռական հարաբերություն են ունենում տղամարդկանց հետ։
Հետաքրքիր փաստեր
Ամերիկյան «Psychology Today» ամսագրում հրապարակված հետազոտությունների համաձայն՝ գեյ պոռնո դիտելիս առնանդամի գրգռվածություն նկատվում է հոմոֆոբ տղամարդկանց շրջանում, իսկ հետերոսեքսուալ տղամարդկանց շրջանում, որոնք անտարբեր են տրամադրված նույնասեռական տղամարդկանց նկատմամբ, նման բան չի նկատվում ։
Ծանոթագրություններ
Կատեգորիա:Հոմոսեքսուալ պոռնոգրաֆիա
Բուքսհայմ (այլ կիրառումներ)
Բուքսհայմ, կարող է վերաբերել՝
Բիֆքեյք
Բիֆքեյք (beefcake, «միս» և «տորթ» բառերից), անգլերեն տերմին. գովազդային նպատակներով (առևտրական արտադրականքի նկատմամբ ուշադրությունը բարձրացնելու նպատակով) տղամարդու ամբողջական կամ մասամբ մերկ լուսանկար ։ Ցուցադրության թիրախային լսարան կարող են լինել ինչպես կանայք, այնպես էլ տղամարդ սպառողները։ Երբեմն «Բիֆքեյք» են անվանում մոդելին, որի մարմինը որպես հիմք են վերցրել, օրինակ, պատառների համար։
Առաջին անգամ տերմինն օգտագործել է հոլլիվուդյան մեկնաբան Սինդի Սկոլսկին ։
Ընդունված է արական մարմինը ներկայացնել որոշակի ոճով, սովորաբար դա հիպերմկանային, ագրեսիվ ոճ է։ Հայտնի ոճերից մեկն է մինչև գոտկատեղը մերկ ուժեղ տղամարդ, զարգացած մկանային համակարգով և գեղեցիկ մարմնով մոդել կամ հայտնի աստղ, օրինակ, կինոդերասան։ Հագուստի օգտագործումը հասցվում է նվազագույնի։ Բիֆքեյքն ակտիվորեն օգտագործվում է հեռուստագովազդում, պաստառներում, տղամարդկանց (և կանանց) ամսագրերում։ Որոշումները կարող են զանազան լինել՝ միայն կիսավարտիքով տղամարդկանցից մինչև վերնաշապիկի կոճակները բացած և արձակած տղայից։
Արտաքին հղումներ
Կատեգորիա:Գովազդ
(6397) 1991 BJ
(6397) , աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 17-ին Ցուտոմու Հիոկիի և Շուջի Հայակավայի կողմից Օկուտամայում ։
Միջին հեռավորությունը Արեգակից կազմում է 2,349124 ա. մ., առավելագույնը մոտենում է 2,2774 ա. մ. հեռավորության վրա և հեռանում 2,4209 ա. մ. ։ Արեգակի շուրջ մեկ ամբողջական պտույտ է կատարում 1315,1 երկրային օրվա ընթացքում, իր ուղեծրով շարժվելով միջինում 0,273744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,55° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Շուջի Հայակավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հրանտ Երիցյան
Հրանտ Նիկոլայի Երիցյան, հայ ֆիզիկոս, ֆիզիկամաթեմատիկական գիտությունների դոկտոր, պրոֆեսոր, Երևանի Ֆիզիկայի ինստիտուտի պինդ մարմնի ճառագայթային լաբորատորիայի հիմնադիր և ղեկավար։
Կենսագրություն
Ծնվել է 1937 թ․ մարտի 20-ին Ադրբեջանական ԽՍՀ Կիրովաբադ քաղաքում։ 1954 թ․-ին արծաթե մեդալով ավարտել է տեղական դպրոցը և նույն թվականին ընդունվել Խաչատուր Աբովյանի անվան մանկավարժական համալսարանի ֆիզիկայի ֆակուլտետը, որն ավարտել է 1959 թ․-ին։
1959 թ․-ից աշխատել է Երևանի ֆիզիկայի ինստիտուտում որպես լաբորանտ, այնուհետև որպես պինդ մարմնի ճառագայթային ֆիզիկայի լաբորատորիայի վարիչ։
Հրանտ Երիցյանը կյանքից հեռացել է 2020 թվականի դեկտեմբերի 14-ին ։
Ընտանիք
1972 թ․ Հրանտ Երիցյանը ամուսնացել է Վիոլետա Գրիգորյանի հետ։ Ունի 3 զավակ՝ Հայկ, Նաիրե և Սոնա։
Գիտական գործունեությունը
Հ.Ն.Երիցյանի գիտական գործունեությունն ամբողջությամբ կապված է Երևանի ֆիզիկայի ինստիտուտի հետ։ 1959-ից աշխատել է արագացուցչային բաժնում որպես ավագ լաբորանտ, զբաղվել մագնիսական դաշտերի ստեղծմամբ և մշակմամբ բազմաբևեռ մագնիսների միջոցով։
Կիևի Ֆիզիկայի Ինստիտուտի ասպիրանտուրան ավարտելուց և թեկնածուական ատենախոսության պաշտպանությունից հետո 1967-ին (Պինդ Մարմնի Ճառագայթային Ֆիզիկայի ոլորտում) նա նորից ընդունվել է Երևանի Ֆիզիկայի Ինստիտուտ՝ որպես ավագ գիտաշխատող և 1969-ին ստեղծել Պինդ Մարմնի Ճառագայթային Ֆիզիկայի լաբորատորիան։
Փաստացի դրանով  Հայաստանում սկիզբ է դրվում ֆիզիկայում նոր ուղղություն՝ Պինդ Մարմնի Ճառագայթային Ֆիզիկան։
Լաբորատորիայում իրականացվել են հետազոտություններ, որոնք նվիրված են եղել սիլիցիում ի միաբյուրեղի և A3B5 տիպի կիսահաղորդիչների, լազերային բյուրեղների, կիսահաղորդիչ-դիէլեկտրիկ միացությունների, բարձր ջերմաստիճանի գերհաղորդիչների, հայկական բնական ցեոլիտների, բազալտի հատկությունների ուսումնասիրմանը։
Նրա ղեկավարությամբ պաշտպանվել են 4 դոկտորական և 14 թեկնածուական ատենախոսություն։ Առաջատար գիտական ամսագրերում, և միջազգային կոնֆերանսներում ներկայացվել է ավելի քան 230 գիտական աշխատանք։
Շնորհիվ ներգրավված պայմանագրային աշխատանքների կառուցվել է Ճառագայթային Ֆիզիկայի լաբորատորիայի շենքը՝ նախատեսված էլեկտրոնային երկու գծային արագացուցիչների համար, 4 և 8 ՄէՎ էներգիաներով։
CANDLE հետազոտական ինստիտուտի հետ համատեղ իրականացրել է հետազոտական աշխատանքներ՝ օգտագործելով էլեկտրոնային փնջի պիկովայրկյանային իմպուլսներ կիսահաղորդիչների ճառագայթման համար, որոնց արդյունքները կարող են ծառայել որպես նոր մոտեցում պինդ մարմնի ճառագայթային ֆիզիկայում ։
Ծանոթագրություններ
Կատեգորիա:Հայ ֆիզիկոսներ Կատեգորիա:Գիտնականներ այբբենական կարգով Կատեգորիա:Ֆիզիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ
Էրոլ Չարլզ
Սիրիլ Էրոլ Մելքիադես Չարլզ (Cyril Errol Melchiades Charles; ), Սենթ Լյուսիայի քաղաքական գործիչ, 2021 թվականի նոյեմբերի 11-ից Սենթ Լյուսիայի գլխավոր նահանգապետի պաշտոնակատար սըր Նևիլ Սենակի հրաժարականից հետո ։
Զեհդենիկ
Զեհդենիկ  (Zehdenick), կոմունա Գերմանիայում, Բրանդենբուրգի հողատարածքում։
Էրոլ Չարլզ
Կենսագրություն
Ծնվել է 1942 թվականի դեկտեմբերի 10-ին Սենթ Լյուսիայի մայրաքաղաք Կաստրի քաղաքում ։
Զեհդենիկ
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 13 830 մարդ(ըստ 2010 թվականի դեկտեմբերի 31-ի) ։ Տարածքը կազմում է 221,51 կմ²։ Պաշտոնական կոդ՝ 12 0 65 356
Էրոլ Չարլզ
Կենսագրություն
Սովորել է Կաստրիի Սուրբ Ալոիսիուսի տղաների դպրոցում, այնուհետև Սենթ Լյուսիայի Սուրբ Մարիամի քոլեջում։ Անցել է հարկային օրենսդրության վերապատրաստման դասընթաց և Տրինիդադ և Տոբագոյի հաշիվների ստուգման եռամսյա դասընթաց ։
Զեհդենիկ
Արտաքին հղումներ
Կատեգորիա:Գերմանիայի քաղաքներ
Էրոլ Չարլզ
Քաղաքական կարիերա
1962-1992 թվականներին Չարլզն աշխատել է Սենթ Լյուսիայի կառավարության դեպարտամենտներում ։
Հաշվեքննիչ պալատի գանձապետական բաժնում ժամանակավոր գործավար ։ Ներքին եկամուտների վարչության կրտսեր գործավար, եկամտահարկի տեսուչ, եկամտահարկի ավագ տեսուչ ։ Կապի, տրանսպորտի և կոմունալ տնտեսության նախարարության լիցենզավորման ավագ մասնագետ ։ 1993 թվականից 2021 թվականներին Չարլզը մարդկային ռեսուրսների մենեջեր էր և օրենսդիր մարմնի աշխատակից ։
2007-2021 թվականներին աշխատել է որպես հարկային կառավարման խորհրդատու ։
Սենթ Լյուսիայի գեներալ նահանգապետի պաշտոնակատար
Սենթ Լուչիայի միապետ Եղիսաբեթ Երկրորդը Էրոլ Չարլզին նշանակել է Սենթ Լուչիայի Գեներալ-նահանգապետի պաշտոնակատար՝ սըր Նևիլ Սենակի հրաժարականից հետո։ Երդվել է 2021 թվականի նոյեմբերի 11-ին Սենթ Լուչիայի Կառավարության Տանը ։
Անձնական կյանք
Չարլզը կաթոլիկ է։ Տիրապետում է անգլերեն և ֆրանսերեն լեզուներին ։ Ամուսնացած է Անիսիա Սամուելի հետ ։
Ելենա Կորիկովա
Ելենա Յուրևնա Կորիկովա (Еле́на Ю́рьевна Ко́рикова, ), թատրոնի և կինոյի ռուս դերասանուհի, հեռուստահաղորդավարուհի։
Կենսագրություն
Ելենա Կորիկովան ծնվել է 1972 թվականի ապիլի 12-ին Ռուսաստանի Տյումենի մարզի Տոբոլսկ քաղաքում, Յուրի Ալեքսեևիչ Կորիկովի և բալետի պարուհի Տատյանա Կորիկովայի ընտանիքում ։ Ծնողները շուտով բաժանվել են, և Ելենան մինչև երկրորդ դասարանն ապրել է Տոբոլսի մոտ գտնվող Կարաչինո գյուղում՝ մոր ծնողների հետ, որովհետև մայրը հաճախ է մեկնել հյուրախաղերի։ Դրանից հետո նա մոր հետ տեղափոխվել է Դոնի Ռոստով։
Հոր հետ հանդիպել է դպրոցն ավարտելուց հետո․ նա ապրել է Տյումենում, ունեցել նոր ընտանիք և երկու երեխա։
Դպրոցում սովորելու ընթացքում Ելենա Կորիկովան հաճախել է Դոնի Ռոստովի «Էպոս» պատմական թատրոն-ստուդիա, որ ստեղծել են ռեժիսոր Միխայիլ Վիկտորովիչ Իզյումսկու և Ելենա Պրոզորովսկայայի (Իզյումսկայա) կողմից ։ Մայրն ինքն է կարել նրա զգեստները ։ Դպրոցն ավարտելուց հետո մեկնել է Մոսկվա և ընդունվել Մոսկվայի Գերասիմովի անվան կինեմատոգրաֆիայի համառուսական պետական ինստիտուտ՝ Սերգեյ Սոլովյովի արվեստանոց։
Առաջին կուրսից սկսել է նկարահանվել կինոյում։ Առաջին դերը եղել է պատանի Մաշան Անատոլի Մատեշկոյի «Ха-би-ассы» (1990) հեքիաթում։ Վալերի Ախադովի «Ես խոստացել եմ, ես կգնամ․․․» («Я обещала, я уйду…», 1992) մելոդրամայում Կորիկովան կատարել է գավառի բնակիչ երիտասարդ Իրինայի դերը, Դմիտրի Դոլինինի «Մատանի ոսկե, փունջ ալ կարմիր վարդերի» («Колечко золотое, букет из алых роз», 1994) դրամայում, որ նկարահանվել է Անտոն Չեխովի «Ձորակում» («В овраге») ստեղծագործության հիման վրա, մարմնավորել է հանգիստ, ահաբեկված Լիպային։ Դրանից բացի Կորիկովան կարահանվել է Վիկտոր Տիտովի «Դյուրանի անեծքը» («Проклятие Дюран», 1994) պատմական-ռոմանտիկ մելոդրամայում և Սերգեյ Սոլովյովի «Երեք քույր» դրամայում (1994)։
Ալեքսեյ Սախարովի՝ Ալեքսանդր Պուշկինի վիպակի հիման վրա նկարահանված «Օրիորդ-գեղջկուհի» («Барышня-крестьянка») ֆիլմում (1995) կատարած Լիզայի դերի համար Ելենա Կորիկովան արժանացել է կնոջ լավագույն դերակատարման համար մրցանակի «Киношок» փառատոնում և «Նիկա» փառատոնում։
1995 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։
Նկարահանվել է Ալլա Պուգաչովայի, Ֆիլիպ Կիրկորովի, Վալերի Լեոնտևի, Դմիտրի Մալիկովի, Լեոնիդ Ագուտինի, Իգոր Կրուտոյի տեսահոովակներում։ 1996 թվականին մասնակցել է Սերգեյ Կուրյոխինի «Поп-механика» խմբի «Детский альбом» ալբոմի ձայնագրությանը։
Ռուսաստան վերադառնալուց հետո Գալինա Վոլչեկի կողմից առաջարկ է ստացել միանալ «Սովրեմեննիկ» թատրոնի թատերախմբին և 2001-2004 թվականներին աշխատել է այնտեղ։ Նրա խաղացանկում եղել են Պատի դերը Ռեմարկի «Երեք ընկեր», Իրինայի դերը Անտոն Չեխովի «Երեք քույր», Նինոչկայի դերը Լեոնիդ Անդրեևի «Անֆիսա», Դաշա Շատովայի դերը Ֆեոդոր Դոստոևսկու «Դևեր» ստեղծագործությունների բեմադրություններում։
Համընդհանուր ճանաչման է արժանացել «Խեղճ Նաստյա» («Бедная Настя») սերիալի շնորհիվ։ 2005 թվականին զբաղեցրել է երկրորդ տեղը աշխարհի ամենասեքսուալ կանանց շարքում՝ FHM ամսագրի ռուսական խմբագրության վարկածով ։
Մասնակցել է բազմաթիվ հեռուստատեսային նախագծերի, որոնցից են Ռուսաստանի Առաջին ալիքի «Երկու աստղ» («Две звезды») և «Կրկես աստղերի հետ» («Цирк со звёздами»), ուկրաինական СТБ ալիքի «Պարեր աստղերի հետ» շոուները։ Վարել է «Ֆորտ Բոյար» («Ռոսիա» ալիք) հաղորդումը 2006 թվականին Եկատերինա Կոնովալովայի և Լեոնիդ Յարմոլնիկի հետ։
Անձնական կյանք
Ելենա Կորիկովայի առաջին ամուսինը եղել է գրող Դմիտրի Լիպսկերովը ։
Արսենիի հորը փոխարինել է Կորիկովայի արդեն նախկին ամուսին Մաքսիմ Օսադչին (օպերատոր և տեսահոլովակների ռեժիսոր) ։
2011-2013 թվականներին հանդիպել է դերասան Սերգեյ Աստախովի հետ  ։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս հաղորդավարուհիներ Կատեգորիա:ՎԳԻԿ-ի շրջանավարտներ Կատեգորիա:Ռուս երգչուհիներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ Կատեգորիա:21-րդ դարի երգչուհիներ Կատեգորիա:Ռուս հեռուստատեսային դերասանուհիներ
Կոպետդաղ
Կոպետդաղ ( Köpetdag), լեռնային համակարգ Թուրքմենստանում և Իրանում, Թուրքմենա-Խորասանի լեռների մասը։ Երկարությունը մոտ 650 կմ է, լայնությունը՝ 40-200 կմ, բարձրությունը՝ մինչև 3117 մ (Խեզարմեսջեդ լեռ)։
Անվանում
Անվանումն առաջացել է թուրքմեներեն կոպ ― «բազում, շատ» և թուրքերեն դաղ ― «լեռ» բառերից, այսինքն՝ «բազում լեռներ» ։
Աշխարհագրություն
Գտնվում է Ալպյան ծալքավորության մարզում։ Բարձր սեյսմիկ շրջան է (հայտնի են 1869 թվականի, 1893 թվականի, 1895 թվականի, 1929 թվականի երկրաշարժերը և 1948 թվականի երկրաշարժը Աշխաբադում)։ Կան սնդիկի, մկնդեղի, բարիտի հանքավայրեր, շինարարական քար և հանքային աղբյուրներ։
Կազմված է զուգահեռ լեռնաշղթաներից, բլրաշարերից և սարավանդներից՝ կտրտված Ատրեկ, Կեշեֆրուդ, Թեջեն և այլ գետերի միջանցիկ կիրճերով ու հովիտներով։ Լանջերի ստորին մասերը ծածկված են անապատային և կիսաանապատային, բարձր մասերը՝ տափաստանային բուսականությամբ։ Վերջիններն օգտագործվում են որպես արոտավայրեր։ Հովիտներում զբաղվում են հացահատիկի մշակությամբ և այգեգործությամբ։
Կենդանական աշխարհ
Անտառների անապատային նախալեռներում տարածված են հովազ, ընձառյուծ, շնագայլ, բծավոր բորենի, հնդկական մեղրակեր։ Բարձր բարձրավանդակում արածում են Կոպետդագյան լեռնային ոչխարները, իսկ քարքարոտ կիրճերում բեզոարյան այծերը ։.
Ծանոթագրություններ
Կատեգորիա:Իրանի լեռնային համակարգեր Կատեգորիա:Թուրքմենստանի լեռներ
Բջնի (այլ կիրառումներ)
Բջնի, կարող է վերաբերել՝
Չժոու արքայատոհմ
Չժոու արքայատոհմ (周, գոյության ժամանակաշրջան․ հիմնադրումը՝ մ․թ․ա․ 1046 թվական, անկումը՝ մ․թ․ա․ 249 թվական), հին չինական դինաստիա, որի գերիշխանության ժամանակահատվածը հաջորդել է Շանին և նախորդել Ցինին ։ Չժոու արքայատոհմի իշխանության տարիները համընկնում են Հին Չինաստանի պատմության նույնանուն ժամանակահատվածի հետ, քանզի պատմագիտության մեջ ընդունված է այս երկրի հինաշխարհյան պատմությունը պարբերացնել ըստ երկիրը կառավարող արքայատոհմերի։
Չժոուն համարվում է Հին Չինաստանի ամենաերկար կառավարած արքայատոհմը։ Վերջինիս պատմությունը պայմանականորեն կարելի է բաժանել երեք մասերի՝ Արևմտյան Չժոու, Արևելյան Չժոու և Պայքարող թագավորությունների (Չժանգո) ժամանակաշրջան։ Երկպառակտչական պատերազմների և քոչվորական ցեղերի ասպատակությունների արդյունքում թուլացած Արևմտյան Չժոուն մասնատվում է մ․թ․ա․ 741 թվականին․ Արևմտյան Չժոուի թուլացմամբ, Չինաստանի մասնատմամբ և Արևելյան Չժոուի միավորիչ գործունեությամբ սկսվում է արքայատոհմի պատմության հաջորդ պարբերափուլը, որը հաճախ անվանում են «գարնան ու աշնան ժամանակաշրջան»։ Արևմտյան Չժոուի անկումից հետո միասնական թագավորությունը որպես այդպիսին վերանում է, իսկ Արևելյան Չժոուի պատմության վերջին տարիներին, որը հայտնի է «Պայքարող թագավորությունների ժամանակաշրջան» կամ Չժանգո անվանումով, թագավորական իշխանությունը կրում էր ձևական բնույթ։
Թագավորությունների անհաշտ պայքարը և չինական աշխարհի պառակտվածությունը շարունակվում է մինչև մ․թ․ա․ 249 թվականը, երբ Շին դինաստիան հաղթում է պատերազմում և հանձն առնում գերագահություն։
Ծանոթագրություններ
Կատեգորիա:Չինաստանի պատմություն ըստ ժամանակաշրջանի
Տատարսկոե Կիզեկովո
Տատարսկոե Կիզեկովո (Татарское Кизеково), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Սոտնիկովո (գյուղ, Կրասնինսկի շրջան)
Սոտնիկովո (Сотниково), գյուղ Ռուսաստանի Լիպեցկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:17-րդ դարում հիմնադրված բնակավայրեր Կատեգորիա:Ռուսաստանի Լիպեցկի մարզի Կրասնինսկի շրջանի բնակավայրեր
Բիբի Անդերսոն
Բիբի Անդերսոն (Bibi Andersson) Ի ծնե անունը՝ Բերիտ Էլիզաբեթ Անդերսոն (Berit Elisabeth Andersson),, շվեդ դերասանուհի։
Կենսագրություն
Սովորել է Թերսերուսի թագավորական դրամատիկական թատրոնում։ Աշխատել է Մալմյոի թատրոնում՝ Ինգմար Բերգմանի ղեկավարությամբ։ Անդերսոնը խաղացել է փոքրիկ դրվագ «Ամառային գիշերվա ժպիտներ» ֆիլմում։ Դա իր առաջին դերն էր։ Հանրաճանաչություն է ձեռք բերել Բերգմանի «Յոթերորդ կնիքը», «Մորու բացատը», «Դեմք» ֆիլմերում նկարահանվելուց հետո։ Նա խաղացել է ռեժիսորի տասնմեկ ֆիլմերում։ Լավագույն դերերից մեկը համարվում է բուժքույր Ալմայի դերը 1965 թվականին նկարահանված «Պերսոնա» ֆիլմում։
Բիբին նկարահանվել է նաև շվեդ ռեժիսոր Վիլգոթ Շյոմանի «Սիրուհի» (1962), «Անկողին քրոջ և եղբոր համար, 1782» (1966), «Ես կարմրում եմ» (1980) ֆիլմերում։ 1970-ականներին Անդերսոնը խաղացել է սովետական ռեժիսորների՝ Յուրի Եգորովի «Մի մարդ մյուս կողմից», և Միխայիլ Բոգինի «Սիրո մասին» ֆիլմերում։
2009 թվականի գարնանը Անդերսոնը կաթված է ստանում, որից հետո նա տեղափոխվում է Ստոկհոլմի ծերերի հիվանդանոց։ Բիբի Անդերսոնը մահացել է 2019 թվականի ապրիլի 14-ին։
Ընտանեկան կապեր
Բիբի Անդերսոնը 2004 թվականին ամուսանացել է բժշկ Գաբրիել Բաեզայի հետ։ Նախկինում նա ամուսնացած էր եղել սցենարիստ և կինոռեժիսոր Չել Գրեդի հետ (1960-1973) և քաղաքական գործիչ Պեր Ալմարկի հետ (1978-1981)։ Երեք ամուսնություններն էլ ավարտվել են ամուսնալուծությամբ։ Բիբի Անդերսոնի ավագ քույրը՝ Գերդ Անդերսոնը բալետի պարուհի էր և դերասանուհի։
Ծանոթագրություններ
Կատեգորիա:Դերասանուհիներ այբբենական կարգով Կատեգորիա:Թատրոնի շվեդ դերասանուհիներ Կատեգորիա:Շվեդ դերասանուհիներ Կատեգորիա:Շվեդ կինոռեժիսորներ
Իբիաի
Իբիաի (Ibiaí),համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 7365 մարդ՝ 2006 թվականի տվյալներով։ Գրավում է 870,453 կմ2 տարածք։ Բնակչության խտությունը կազմում է՝ 8,5 մարդ/կմ2։
Պատմություն
Քաղաքը հիմնադրվել է 1963 թվականի մարտի 1-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Լենինականի բամբակեղենի արտադրական միավորում
Լենինականի բամբակեղենի արտադրական միավորում, խորհրդային շրջանի թեթև արդյունաբերական ձեռնարկությունների համախումբ Լենինականում (այժմ՝ Գյումրի)։ Ստեղծվել է 1975 թվականին։ Ներառել է Լենինականի «Մայիսյան ապստամբության» անվան տեքստիլ կոմբինատը, Լենինականի տեքստիլ կոմբինատի մանվածքային արտադրամասում Արթիկի, Կիրովականի (այժմ՝ Վանաձոր), Ալավերդու մասնաճյուղերը։ Ունեցել է ուսումնա-արաադրական կոմբինատ։ Արտադրել է մանվածք և գործվածք։ 1980 թվականի դրությամբ արտադրանքն իրացվել է միութենական բոլոր հանրապետություններում։
Միավորման գլխամասային ձեռնարկությունը Լենինականի «Մայիսյան ապստամբության» անվան տեքստիլ կոմբինատը, որը հանդիսանում էր ՀԽՍՀ տեքստիլ արդյունաբերության առաջնեկը և ամենախոշոր ձեռնարկությունը։ Հիմնադրվել է 1924 թվականին Իվանովո-Վոգնեսենսկի նահանգի Վիչուգա քաղաքի տեքստիլագործների օգնությամբ։ Նույն տարում կոմբինատը տվել է առաջին արտադրանքը։ Կոմբինատի կազմավորման և ամրապնդման տարիներին (1920-30-ական թվականներ) այնտեղ են այցելել խորհրդային քաղաքական գործիչներ Վալերիան Կույբիշևը, Միխայիլ Կալինինը, Ալեքսանդր Մյասնիկյանը, Սերգո Օրջոնիկիձեն, Անաստաս Միկոյանը, Սարգիս Լուկաշինը, Աղասի Խանջյանը, Ս. Համբարձումյանը, Ասքանազ Մռավյանը։
1942 թվականին շահագործման է հանձնվել կոմբինատի ներկման ֆաբրիկան։ Երկրորդ համաշխարհային պատերազմի տարիներին Լենինականի կոմբինատն արտադրել է շուրջ 20 000 տ մանվածք և 104 միլիոն մ գործվածք։ Պաշտպանական ֆոնդի օգտին կոմբինատը հավաքել է ավելի քան 7 միլիոն ռուբլի։ 2500 տեքստիլագործներ պարգևատրվել են «Հայրենական մեծ պատերազմում աշխատանքային արիության համար» և «Կովկասի պաշտպանության համար» մեդալներով։ Կոմբինատի մանվածքային, գործվածքային, չթի, ներկման ֆաբրիկաները և այլ օժանդակ արտադրամասերը տարեկան թողարկել են ավելի քան 11 000 տ մանվածք և 81 միլիոն մ գործվածք (1977)։
Արտադրանքի շատ տեսակներ ստացել են որակի պետական նշան։ Կոմբինատի կոլեկտիվի օգնությամբ Խորհրդային Հայաստանի մի շարք քաղաքներում և շրջաններում հիմնվել են տեքստիլ ձեռնարկություններ։ Կոմբինատի կոլեկտիվը բազմիցս արժանացել է ԽՍՀՄ Մինիստրների խորհրդի, ՀԱՄԿԽ-ի, ՀԽՍՀ Մինիստրների խորհրդի ու ՀԱՄԽ-ի փոխանցիկ դրոշներին։ Հարյուրավոր առաջավոր համարվող աշխատակիցներ պարգևատրվել են շքանշաններով ու մեդալներով։ Մի քանիսն ընտրվել են ԽՍՀՄ և ՀՍՍՀ Գերագույն սովետների դեպուտատ, ջուլհակուհի Ա. Պետրոսյանը, հրահանգիչ-ենթավարպետ Գ. Տոնոյանը արժանացել են սոցիալիստական աշխատանքի հերոսի կոչման։ Ենթավարպետ Մ. Ստեփանյանը եղել է պետական մրցանակի դափնեկիր։ Կոմբինատում լույս էր տեսնում «Տեքստիլագործ» բազմատիրաժ թերթը։ Կոմբինատն ունեցել է իր մշակույթի պալատը, «Արագած» սպորտային ակումբը, մսուր-մանկապարտեզները, հանգստի պրոֆիլակտորիումը։ Կոմբինատը պարգևատրվել է «Աշխատանքային կարմիր դրոշի» (1966), «ժողովուրդների բարեկամության» (1974) շքանշաններով։
Հայաստանի անկախացումից հետո գործարանը դադարեց իր գործնեությունը։ Գործարանի մասնաշենքերի մի մասը վաճառվել է։ Գործարանի տարածքի մի մասում կառուցվել է Հանթսմանի թաղամասը։
Կատեգորիա:Հայաստանի արտադրական միավորումներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Վլաստնոե
Վլաստնոե (Владне, Kögeneş), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կոգենեշ։
2001 թվականի տվյալներով Վլաստնոե գյուղում բնակվում էր 58 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սակիի շրջանի բնակավայրեր Կատեգորիա:Ուկրաինայի գյուղեր
Բռնակապան (այլ կիրառումներ)
Բռնակապան, կարող է վերաբերել՝
Բեդոնի
Բեդոնի (ბედონი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1400 մետր բարձրության վրա։ Շրջկենտրոն Դուշեթից հեռու է 69 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 110 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Հայոց ցեղասպանության հուշարձան (Վանաձոր)
Հայոց ցեղասպանության հուշարձան, հուշարձան Հայաստանի Լոռու մարզի Վանաձոր քաղաքի Սուրբ Մարիամ Աստվածածին եկեղեցու բակում։
Պատմություն
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 2007 թվականին։ Հուշարձանն օծել է Գուգարաց թեմի առաջնորդ Սեպուհ արքեպիսկոպոս Չուլջյանը։ Հուշարձանն ստեղծվել է Արմեն Մխոյանի հովանավորությամբ։ Հուշարձանը բազալտից է, պատվանդանին մակագրված են այն վայրերի անունները, որտեղից տեղահանվել ու ցեղասպանության են ենթարկվել հայերը ։
Ծանոթագրություններ
Կատեգորիա:Լոռու մարզի հուշարձաններ Կատեգորիա:Հայոց ցեղասպանության հուշարձաններ Կատեգորիա:Վանաձորի շենքեր և կառույցներ
Լուիս Կարլոս Պրեստես
Լուիս Կարլոս Պրեստես (Luís Carlos Prestes, ), բրազիլացի կոմունիստական գործիչ։ Բրազիլիայի կոմունիստական կուսակցության (ԲԿԿ) անդամ (1934)։
Կենսագրություն
Ծնվել է զինծառայողի ընտանիքում։ Ստացել է զինվորական բարձրագույն կրթություն։ 1918-1924 թվականներին ծառայել է բրազիլական բանակում, հեղափոխական գործունեություն է ծավալել զինվորների և սպաների շրջանում։ 1924-1927 թվականներին եղել է Ա․ Բերնարդիսի վարչակարգի դեմ կոմունիստական ուժերի զինված պայքարի ղեկավարը։ 1927-1931 թվականներին տարագրության մեջ է եղել Բոլիվիայում, Արգենտինայում և Ուրուգվայում, կապեր է ունեցել այդ երկրների կոմկուսների և Կոմինտերնի ԳԿ հարավամերձ բյուրոյի հետ։ 1931-1934 թվականներին ապրել է ԽՍՀՄ-ում։ Ընտրվել է Կոմինտերնի ԳԿ անդամ (1935)։ 1935 թվականին եղել է Ժետուլյու Վարգասի դիկտատուրայի դեմ կոմունիստական ապստամբության կազմակերպիչը, Ազգային ազատագրական ալյանսի (ընտրվել է ալյանսի պատվավոր նախագահ) հեղափոխական բանակի ղեկավարը։ Ապստամբության ճնշումից հետո ձերբակալվել և 1936-1945 թվականներին բանտարկվել, 1943 թվականից՝ ԲԿԿ ԿԿ, 1945-1980 թվականներին՝ գործադիր հանձնաժողովի անդամ և կուսակցության գլխավոր քարտուղար։ 1945 թվականներին ընտրվել է սենատոր։ 1947-1958 թվականներին, ԲԿԿ գործունեությունն արգելելու պատճառով, գտնվել է ընդհատակում, 1964 թվականից (երկրում պետական հեղաշրջումից հետո) նորից անցել է ընդհատակ։ Հեռակա կարգով դատապարտվել է 14 տարվա ազատազրկման։ Պարգևատրվել է Հոկտեմբերյան հեղափոխության շքանշանով (1973)։
Մահացել է 1990 թվականի մարտի 7-ին՝ 92 տարեկանում։
Ծանոթագրություններ
Կատեգորիա:Բրազիլիայի քաղաքական գործիչներ Կատեգորիա:Բրազիլացի կոմունիստներ Կատեգորիա:Խորհրդային Միության հերոսներ Կատեգորիա:Բրազիլացի ռազմական գործիչներ
Լենինականի գավառ
Լենինականի գավառ, վարչական միավոր Խորհրդային Հայաստանում, 1924 - 1930 թթ.։ Մինչ այդ, Ալեքսանդրապոլի գավառ անվամբ եղել է Երևանի նահանգի (1849 - 1918), Հայաստանի Հանրապետության (1918 թվականի մայիս - 1920 թվականի նոյեմբեր) և ՀԽՍՀ (1920-ի դեկտեմբեր - 1924 թվականի փետրվար) կազմում։ Լենինականի գավառն իր մեջ միավորում էր ՀԽՍՀ Ախուրյանի (Դուզքենդի), Ամասիայի (Աղբաբայի), Անիի (Աղինի), Արթիկի, Թալինի, Ղուկասյանի (Ղզըլ-Ղոչի), Սպիտակի (Համամլուի) շրջանների և Լենինական (այժմ՝ Գյումրի), Արթիկ, Սպիտակ քաղաքների շրջագծերի մեջ մտնող բնակավայրերը։
Կատեգորիա:Հայաստանի աշխարհագրություն
Ալեքսանդրովկա
Ալեքսանդրովկա, գյուղ Արևելյան Հայաստանում, Կարսի մարզի Կարսի գավառում։ Գտնվում էր Կարս քաղաքից 6-7 կմ հարավ-հարավարևմտյան հարթավայրում։ Ունեցել է երկաթուղային կայան։
Գյուղը 1878 թ.-ին հիմնադրվել է ռուս մոլականների կողմից։
XX դարի սկզբին ուներ 557 բնակիչ։
Բնակչության հիմնական զբաղմունքը անասնապահությունն ու դաշտավարությունն էր ։
Ծանոթագրություններ
Կատեգորիա:Արևելյան Հայաստանի գյուղեր
(6398) Թիմհանթեր
Միջին հեռավորությունը Արեգակից կազմում է 2,343106 ա. մ., առավելագույնը մոտենում է 1,8189 ա. մ. հեռավորության վրա և հեռանում 2,8673 ա. մ. ։ Արեգակի շուրջ մեկ ամբողջական պտույտ է կատարում 1310,05 երկրային օրվա ընթացքում, իր ուղեծրով շարժվելով միջինում 0,2748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,86° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Դևիդ Լևիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլեկտրաէնցեֆալոֆոն
Այն մշակվել է 1973 թվականին ֆինն էլեկտրոնային երաժիշտ և արհեստական բանականության հետազոտող Էրկկի Կուրեննիեմիի կողմից։ 1968 թվականի ամռանը Կուրեննիեմին, մասնակցելով էլեկտրոկուստիկ երաժշտության կոնֆերանսին, ծանոթանում է Մենֆորդ Լ. Իթոնի կենսահետադարձ կապի մասին գաղափարներին՝ որպես երաժշտական կամ կոմպոզիցիոն նյութի աղբյուր։ Կուրեննիեմիի երկու գործիքները՝ Dimi-S և Dimi-T հիմնված են այս գաղափարների վրա։
1970-ականներին Դևիդ Ռոզենբումը և Ռիչարդ Թեյթելբաումը օգտագործում էին EEG-ի վրա հիմնված սարքեր, որպեսզի կատարողները հնարավորություն ունենային ստեղծել ձայն և երաժշտություն՝ օգտագործելով իրենց ուղեղի ալիքները։
Էդուարդո Ռեկ Միրանդան ներկայումս (~ 2004 թ.) ներգրավված է հետազոտության մեջ, որն օգտագործում է նեյրոնային ցանցերը և ուղեղի ինտերֆեյսը երաժշտություն ստեղծելու համար։
Ջեյմս Ֆանգը, Արիել Գարտենը և Սթիվ Մենը (~2003) ստեղծել են ուղեղային ալիքային համակարգեր՝ ինտերակտիվ կերպով կառավարելու տարբեր երաժշտական փոփոխականներ՝ ներառյալ ստորջրյա ուղեղային ալիքների համերգները ։
Էլեկտրաէնցեֆալոֆոնը քվինտֆոն է այն առումով, որ ձայն է ստեղծում «դասական հինգերորդ տարրից» (այսինքն՝ նյութական աշխարհից այն կողմ)։
Մուստլա (գյուղ, Լաիմյալա շրջան)
Մուստլա (Mustla), գյուղ Էստոնիայի Սաարեմաա նահանգի Լաիմյալա շրջանում։
Արտաքին հղումներ
Կատեգորիա:Էստոնիայի Սաարեմաա նահանգի Լաիմյալա շրջանի բնակավայրեր Կատեգորիա:Էստոնիայի գյուղեր
Հոստուն (գյուղատեղի)
Եկեղեցի
Հոստունի կենտրոնական մասում գտնվում է կիսախարխուլ եկեղեցի։ Եռանավ-բազիլիկ եկեղեցին վերակառուցվել է 17-18-րդ դարերում։ Ներսում կան չորս մույթեր, երկու կողմերում՝ խորաններ։ Արևելյան կողմում կիսակլոր աբսիդ է։ Արևմուտքից կից է գավիթը։ Դուռը հարավային կողմից է։ Եկեղեցին կառուցված է անտաշ որձաքարերով, որոնք իրար են միացվել կրաշաղախով։ Կառույցի շինարարության մեջ օգտագործվել են ավելի հին եկեղեցու սրբատաշ քարեր և խաչքարեր, որոնցից մեկը թվագրվում է 1251 թվականին։
Արտաքին հղումներ
Կատեգորիա:Հայաստանի լքված գյուղեր
Տատարսկոե Մակլակովո
Տատարսկոե Մակլակովո (Татарское Маклаково), գյուղ Ռուսաստանի Նիժնի Նովգորոդի մարզի Սպասսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սպասսկի շրջանի բնակավայրեր
Դ'Ալամբերի սկզբունք
Դ'Ալամբերի սկզբունք կամ Դ'Ալամբեր-Լագրանժի սկզբունք, մեխանիկայի հիմնական սկզբունքներից, տալիս է դինամիկայի և ստատիկայի խնդիրների լուծման ընդհանուր մեթոդ, ըստ որի, մեխանիկական համակարգի կետերի վրա ազդող ակտիվ ուժերը, կապերի hակազդումները և իներցիայի ուժերը կազմում են հավասարակշռված ուժային համակարգ։ Դ'Ալամբերի սկզբունքի համաձայն, մեխանիկական համակարգի յուրաքանչյուր i-րդ կետի համար, ուր F_j-ն այդ կետի վրա ազդող ակտիվ ուժն է, N_i-ն՝ կապերի հակազդումը, I_i-ն՝ իներցիայի ուժը, որը մեծությամբ հավասար է կետի m_i զանգվածի և w_i արագացման արտադրյալին (I_i=m_iw_i) և ուղղված է այդ արագացմանը հակառակ։
Կատեգորիա:Դինամիկ համակարգեր Կատեգորիա:Տեսական մեխանիկա Կատեգորիա:Դասական մեխանիկայի օրենքներ
Եկատերինա Մակարովա
Եկատերինա Վալերիևնա Մակարովա (Екатери́на Вале́рьевна Мака́рова, ), ռուս պրոֆեսիոնալ թենիսիստուհի, աշխարհի նախկին թիվ 8 ռակետ մենախաղում և թիվ 3 ռակետ զուգախաղում։ 2016 թվականի Օլիմպիական խաղերի հաղթող կանանց զուգախաղում (Ելենա Վեսնինայի հետ)։ Մեծ Սաղավարտի երեք մրցաշարերի հաղթող (երկուսը կանանց զուգախաղում, մեկը խառը զուգախաղում), Մեծ Սաղավարտի չորս մրցաշարերի եզրափակիչի մասնակից (երեքը կանանց զուգախաղում, մեկը խառը զուգախաղում), Մեծ Սաղավարտի մենախաղի երկու մրցաշարերի կիսաեզրափակիչի մասնակից, WTA Ամփոփիչ մրցաշարի կանանց զուգախաղի հաղթող (2016 թվական, Ելենա Վեսնինայի հետ), WTA տասը մրցաշարերի հաղթող (երկուսը մենախաղում), Ֆեդերացիայի գավաթի մրցաշարի հաղթող (2008) Ռուսաստանի ազգային հավաքականի կազմում, Orange Bowl մրցաշարի մենախաղի կիսաեզրափակիչի մասնակից (2004) ։
Ռուսաստանի «Սպորտի վաստակավոր վարպետ» ։
Ընդհանուր տեղեկություն
Եկատերինան մեկն է Օլգա և Վալերի Մակարովների երեխաներից, նա ունի եղբայր՝ Անդրեյ։
2003-2005 թվականներ. Պատանեկան տարիներ և առաջին քայլերը պրոֆեսիոնալ մրցաշարերում
Պատանեկան մրցաշարերում Եկատերինայի առաջին ելույթները սկսվել են 2002 թվականի մարտին։ Այդ մակարդակում բավականին արագ առաջ են գալիս լավ արդյունքներ, 2003 թվականի վերջին նա մտնում է ինչպես մենախաղի, այդպես էլ զուգախաղի պատանեկան ուժեղագույն թենիսիստների Թոփ 50։ 2004 թվականի դեկտեմբերին Մակարովան իր գլխավոր արդյունքին է հասել պատանեկան թենիսում։ Այլ թենիսիստուհիների շարքում հաղթելով Ռեգինա Կուլիկովային, Կարոլին Վոզնյացկիին և Մոնիկա Նիկուլեսկուին, Եկատերինան հասել է մինչև Orange Bowl հեղինակավոր մրցաշարի կիսաեզրափակիչ։ 2005 թվականին նա հասել է Ուիմբլդոնի պատանեկան մրցաշարի քառորդ եզրափակիչ (հաղթելով Յարմիլա Գրոտին և պարտվելով Ագնեշ Սավային), Եվրոպայի պատանեկան առաջնության կիսաեզրափակիչ (հաղթելով Յուլիա Գյորգեսին, սակայն պարտվելով Մոնիկա Նիկուլեսկուին)։ Այդ տարին նշվել է նաև մի քանի զուգաքաղի հաջողություններով։ Մայիսին, Եվգենիա Ռոդինայի հետ զույգով, նրանք հաղթանակ են տարել իտալական Trofeo Bonfiglio հեղինակավոր մրցաշարում։ Ավելի ուշ, Ալլա Կուդրյավցևայի հետ զույգով, նրանք տիտղոս են նվաճել Եվրոպայի առաջնությունում։ 2006 թվականի միջնամասում Մակարովան ավարտել է պատանեկան կարիերան։ Նրա լավագույն արդյունքը եղել է 2005 թվականի օգոստոսի 8-ին, երբ նա 20-րդ ռակետ է դարձել համակցված վարկանիշում։
2003 թվականի հունիսից սկսվել են Մակարովայի ելույթները մեծահասակների մրցաշարերում։ Էլեկտրոստալի 10-հազարանոց մրցաշարի նորամուտային խաղում նա հաղթել է 410-րդ ռակետ Իրինա Բուլիկինային։ 2004 թվականի մայիսին Մակարովան հաղթել է մեծահասակների իր առաջին մրցաշարում, տիտղոս նվաճելով թուրքական Անթալիայի ցածր մակարդակի մրցաշարում։ Օգոստոսին Մակարովան իր առաջին տիտղոսն է նվաճել զուգախաղի մրցաշարում, Եկատերինա Կոսմինսկայի հետ հաղթանակ տանելով Մոսկվայի 25-հազարանոց մրցաշարում։ Մրցաշարերում առաջին իսկ լիարժեք տարում ցույց տրված մի շարք լավ արդյունքները նրան թույլ են տվել տեղ գրավել մենախաղի աշխարհի առաջատար թենիսիստուհիների Թոփ 400-ում։ 2005 թվականի սկզբին Սանկտ Պետերբուրգի և Ռեդբրիջի երկու 25-հազարանոց մրցաշարերի կիսաեզրափաիչները ռուսաստանցուն թույլ են տվել առաջին անգամ տեղ գրավել մենախաղի աշխարհի առաջատար 300 թենիսիստուհիների շարքում։ Շուտով հետևել է առաջին հաղթանակը Թոփ 200 թենիսիստուհու նկատմամբ՝ ֆրանսիական Կան-Սյուր-Մերի ապրիլյան 75-հազարանոց մրցաշարի կիսաեզրափակիչի ճանապարհին հաղթելով այդ պահին աշխարհի 133-րդ ռակետ Անաստասիա Եկիմովային և 104-րդ ռակետ Յուլիա Շրուֆին։ Մի քիչ անց հաջողվել է նոր մակարդակի հասնել զուգախաղի մրցաշարերում՝ Ռիմնիի օգոստոսյան 50-հազարանոց մրցաշարում Մակարովան (Դարյա Կուստովայի հետ միասին) հասել է մինչև եզրափակիչ։ Օգոստոսին տեղի է ունեցել նրա նորամուտը Մեծ Սաղավարտի մրցաշարերում։ Օգոստոսին 17-ամյա ռուս թենիսիստուհին ԱՄՆ բաց առաջնության որակավորման փուլում հաղթել է Վանեսա Հենկեին, սակայն արդեն հաջորդ խաղում զիջել է Շիհա Ուբերոին։ Հոկտեմբերին Մակարովան առաջին անգամ հաղթանակ է տարել Թոփ 100 թենիսիստուհու նկատմամբ, Կրեմլի գավաթի որակավորման փուլում հաղթելով Միխաելա Պաշտիկովային։ Տարին եզրափակել է Դուբայի մրցաշարում, որտեղ Օլգա Պանովայի հետ զույգով նա հասել է տեղի 75-հազարանոց մրցաշարի եզրափակիչ։ Մակարովան տարին ավարտել է մենախաղի և զուգախաղի վարկանիշների Թոփ 300-ում։
Բենիան-Բեգոնի
Բենիան-Բեգոնի (ბენიან-ბეგონი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Եկատերինա Մակարովա
206-2008 թվականներ
2006 թվականին Մակարովան մենախաղի մրցաշարերում հետագա առաջընթաց չի ունեցել, սակայն հաջողվել է մի քանի հաջող մրցաշարեր անցկացնել զուգախաղում, այդ թվում հաղթել ITF 4 մրցաշարերում, որի շնորհիվ զուգախաղի մրցաշարջանը հաջողվել է ավարտել վարկանիշային Թոփ 150-ում։ Մեկ տարի անց սկսվել են բարելավվել արդյունքները մենախաղի մրցաշարերում։ Ապրիլի վերջին Տորենտի 25-հազարանոց մրցաշարում քառորդ եզրափակիչ դուրս գալուց հետո Մակարովան առաջին անգամ մտել է Թոփ 200։ Հուլիսին ռուսաստանցին առաջին անգամ մասնակցել է WTA մենախաղի հիմնական մրցաշար՝ Լոս Անջելեսում։ Սակայն հիմնական մրցաշարում առաջին հաղթանակ տանելուն նրան խանգարել է Ելենա Դեմենտևան, ով նրան զիջել է ընդամենը 4 գեյմ։ ԱՄՆ բաց առաջնությունում նա առաջին անգամ իրավունք է ստացել մասնակցել Մեծ Սաղավարտի հիմնական մրցաշարում, անցնելով որակավորման փուլը։ Այստեղ Մակարովան հասել է մինչև երրորդ շրջան, հաղթելով Աի Սուգիյամային և պարտվելով Ժյուստին Էնենին։ Զուգախաղում հաջողվել է անցկացնել մի քանի հաջող մրցաշարեր և հաղթանակ տանել ITF երեք մրցաշարում։
Բենիան-Բեգոնի
Դիրք
Գտնվում է ծովի մակարդակից 1680 մետր բարձրության վրա։ Շրջկենտրոն Դուշեթից հեռու է 64 կմ։
Եկատերինա Մակարովա
206-2008 թվականներ
2008 թվականի մրցաշրջանը Մակարովան առաջին անգամ սկսել է անմիջապես WTA մրցաշարում՝ Սիդնեյում։ Ավստրալիայի բաց առաջնությունում նա կրկնել է ամերիկյան Մեծ Սաղավարտի մրցաշարի արդյունքը, երրորդ շրջանում պարտվելով Ագնեշ Սավային։ Մրցաշրջանի հաջորդ մասում Մակարովան կենտրոնացած էր որակավորման մրցաշարերում վարկանիշային միավորներ վաստակելու և WTA խոշոր մրցաշարերի առաջին շրջանների վրա։ Գործընթացը բավականին հաջող է անցել և Բիրմինգհեմի մրցաշարում Մակարովան արդեն մենախաղի վարկանիշի Թոփ 70-ում էր։ Հունիսին հաջողվել է փայլել Իսթբորնի խոտածածկի մրցաշարում։ Անցնելով որակավորման փուլը, Մակարովան հասել է մինչև քառորդ եզրափակիչ, ընթացքում հաղթելով Վերա Զվոնարյովային և Կայա Կանեպիին։ Դրանից հետո ռուսաստանցին բարձրացել է Թոփ 50։ Օգոստոսին ԱՄՆ բաց առաջնությունում Մակարովան կրկին հասել է երրորդ շրջան, մեկնարկում հաղթելով աշխարտի 9-րդ ռակետ Աննա Չակվետաձեին։ Նույն տարում առաջին հաջողություններն են գալիս WTA մակարդակի զուգախաղի մրցաշարերում։ Մակարովան երկու անգամ հասել է եզրափակիչ, ինչպես նաև Ուիմբլդոնի մրցաշարի քառորդ եզրափակիչ։ Սեպտեմբերին Մակարովան մասնակցել է Ֆեդերացիայի գավաթի եզրափակիչում Իսպանիայի հավաքականի դեմ հաղթական խաղին։ Տարին ավարտվել է մենախաղի վարկանիշի 48-րդ և զուգախաղի վարկանիշի 62-րդ հորիզոնականներում։
Բենիան-Բեգոնի
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ ։
Եկատերինա Մակարովա
2009-2010 թվականներ. Առաջին WTA տիտղոս
Մենախաղում նոր մրցաշրջանը Մակարովային հաջողություն չի բերել և շարունակվել է նախորդ մրցաշրջանի վերջի ոչ ուրախ միտումը։ Մակարովան եզակի հաղթանակ է տարել և ցած իջել վարկանիշային աղյուսակում։ Անկման գագաթնակետը եղել է հունիսի սկզբին, երբ Մակարովան դուրս է մնացել մենախաղի ուժեղագույն թենսիստուհիների լավագույն հարյուրյակից։ Դրությունը փրկել է ավանդապես հաջող Իսթբորնի մրցաշարը։ Մակարովան կարիերայում լավագույն շաբաթն է ունեցել և նվաճել մրցաշարի հաղթողի տիտղոսը։ Այդ արդյունքը նրան անմիջապես բարձրացրել է վարկանիշային 67-րդ հորիզոնական։ Հետագայում, կանոնավորպես անցնելով որակավորումը և մեկ-երկու հաղթանակի հասնելով մրցաշարերի հիմնական ցանցում, Մակարովային հաջողվել է ամրապնդվել լավագույն հարյուրյակի երկրորդ կեսի սկզբնամասում։ Զուգախաղում ամեն ինչ նկատելիորեն նվազ հաջող էր, քան մեկ տարի առաջ։ Լավագույն արդյունքներին հաջողվել է հասնել գարնանը և Մայամիում դուրս գալ քառորդ եզրափակիչ, իսկ Չարլստոնում հասնել կիսաեզրափակիչ։ Տարին եզրափակել է զուգախաղի վարկանիշի 72-րդ հորիզոնականում։ Նույն տարում Մակարովան իրեն ցուցաբերել է որպես խառը զուգախաղի մրցաշարերի հեռանկարային մասնակից։ Ավստրալիայի բաց առաջնությունում Մակարովան չեխ Յարոսլավ Լևինսկիի հետ միասին հասել է եզրափակիչ, որտեղ պարտվել են գերխաղակցված և գերփորձառու Լեանդեր Պաես-Կառա Բլեյք զույգին։
Բենիան-Բեգոնի
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Եկատերինա Մակարովա
2011-2012 թվականներ. Մեծ Սաղավարտի առաջին տիտղոս
2011 թվականին Մակարովան ամրապնդվել է մեկ տարի առաջ նվաճած դիրքերում, իսկ երկու չորրորդ շրջաններ, որոնց հասել է Մեծ Սաղավարտի ավստրալիական և ֆրանսիական մրցաշարերում, թույլ են տվել խոտածածկի շրջանից առաջ տեղ զբաղեցնել Թոփ 30-ում։ Հետագայում, չկարողանալով պաշտպանել նախորդ մրցաշարջանի արդյունքները, Մակարովան աստիճանաբար իջել է մենախաղի վարկանիշի վեցերորդ տասնյակ։ Զուգախաղում, տարբեր մակարդակի մրցաշարերում պարբերաբար հասնելով որոշակի հաջողություններ, Մակարովան տարին եզրափակել է վարկանիշային Թմփ 50-ի մերձակայքում։ Զուգախաղում Մակարովան Վերա Դուշևինայի հետ միասին հասել է Փարիզի մրցաշարի եզրափակիչ, Չժեն Ցզեի հետ՝ Ցինցինատիի մրցաշարի կիսաեզրափակիչ և Լյուսիա Հրադեցկայի հետ՝ Լյուքսեմբուրգի մրցաշարի եզրափակիչ։
2012 թվականի մրցաշարջանկ սկսվել է մի շարք հաջող ելույթներով Ավստրալիայում, որտեղ Մակարովան կարիերայում առաջին քառորդ եզրափակիչին է հասել Մեծ Սաղավարտի մրցաշարի մենախաղում, ճանապարհին առավելության հասնելով Վերա Զվոնարյովայի և Սերենա Ուիլյամսի նկատմամբ։ Հաջողությունը զարգացնել չի հաջողվել և առողջության հետ փոքրիկ խնդիրների պատճառով Մակարովան բաց է թողել ամփողջ փետրվարը և մրցաշար վերադարձել միայն Ինդիան Ուելսում։ Հաջող անցկացրած Մայամիի և Մադրիդի մրցաշարերը Մակարովային թույլ են տվել մայիսի կեսին վերադառնալ Թոփ 40։ Արդյունքների աստիճանական աճող կայունությունը հնարավորություն է տվել վեր բարձրանալ վարկանիշային սանդղակում։ Մի քանի կիսաեզրափակիչներ մանր մրցաշարերում և կանոնավոր հաղթանակների շարքը ավելի խոշոր մրցաշարերում, նրան թույլ են տվել տարվա վերջին բարձրանալ մենախաղի վարկանիշի ուժեղագույն քսանյակ։
Հաջողակ էր տարիննաև զուգախաղում։ Տարբեր խաղընկերուհիների հետ քառորդ եզրափակիչ արդյունքները Ավստրալիայի բաց առաջնությունում և Մայամիում և եզրափակիչները Մադրիդում և Հռոմում, Մակարովային Հռոմի մրցաշարից հետո հնարավորություն է տվել զուգախաղի վարկանիշում բարձրանալ 17-րդ հորիզոնական։ Հետագայում զուգախաղի արդյունքները կայունացել են և Մակարովան կանոնավորապես հասել է քառորդ եզրափակիչ փուլ։ Բացառություն չի կազմել նաև Օլիմպիական մրցաշարը, որտեղ Մակարովան և Ելենա Վեսնինան հասել են քառորդ եզրափակիչ, որտեղ պարտվել են Լիզել Հուբեր-Լիզա Ռեյմոնդ զույգին։ Աշնանը Մակարովա-Վեսնինա զույգը լավ հնարավորություն է ունեցել պայքարելու WTA Ամփոփի մրցաշարում մասնակցության իրավունքի համար, սակայն անհաջողությունները ԱՄՆ բաց առաջնությունում և Տոկիոյի խոշոր մրցաշարում, ռուսաստանցիներին թողել են վեցերորդ տեղում։ Ձեռք բերված վստահությունը, այնուամենայնիվ, զույգին թույլ է տվել այդ շրջանում մի զույգ տիղոս նվաճել, յուքանչյուրում առառվելության հասնելով Նադեժդա Պետրովա-Մարիա Կիրիլենկո զույգի նկատմամբ, ովքեր հետագայում ուժեղագույնն են դարձել ամփոփիչ մրցաշարում։ Որոշակի հաջողություն է ունեցել նաև խառը զուգախաղում, որտեղ բրազիլացի Բրունո Սոարեսի հետ Մակարովան վստահորեն հաղթահարել է ԱՄՆ բաց առաջնության փուլերը, ընթացքում առավելության հասնելով Բրայան եղբայրների մասնակցությամբ զույգերին և հասնել եզրափակիչ, որտեղ որոշիչ սեթի թայ-բրեյքում հաղթանակ են տարել Կվետա Պեշկե-Մարցին Մատկովսկի զույգի նկատմամբ և առաջին տիղոսը նվաճել Մեծ Սաղավարտի մրցաշարում։
2013 թվական. Զուգախաղի հաջողություն
Սիդնեյի մրցաշարում մակարովան առաջին շրջանում հաղթել է Վարվարա Լեպչենկոյին, սակայն հաջորդ շրջանում պարտվել է Դոմինիկա Ցիբուլկովային։ Ավստրալիայի բաց առաջնությունում նա հասել երկրորդ անընդմեջ քառորդ եզրափակիչին, հաղթանակներ տանելով Մարիոն Բարտոլիի և Անժելիկա Քերբերի նկատմամբ։ Այնուհետև նա պարտվել է Մարիա Շարապովային։ Դոհայի մրցաշարում Մակարովան երկրորդ շրջանում պարտվել է Պետրա Կվիտովային։
Առաջին շրջանում ազատ լինելուց հետո Մակարովան իր մեկնարկային խաղերում պարտություն է կրել Ինդիան Ուելսի և Մայամիի մրցաշարերում, զիջելով Գարբինե Մուգուրուսային և Սվետլանա Կուզնեցովային։ Ելենա Վեսնինան նրա խաղընկերուհին էր Ինդիան Ուելսի զուգախաղի մրցաշարում և եզրափակիչում հաղթելով Նադեժդա Պետրովային և Կատերինա Սրեբոտնիկին, նրանք նվաճել են հաղթողի տիտղոսը։ Porsche Tennis Grand Prix մրցաշարի առաջին շրջանում նա պարտվել է Անաստասիա Պավլյուչենկովային։ Mutua Madrid Open մրցաշարում Մակարովան երկրորդ շրջանում հաղթանակ է տարել աշխարհի թիվ 3 ռակետ Վիկտորիա Ազարենկայի նկատմամբ (առաջին սեթում շահելով ընդամենը մեկ գեյմ), ավարտին հասցնելով Ազարենկայի 18 խաղից բացկացած հաղթական շարքը, որը սկսվել էր մրցաշարջանի սկզբից ։ Մարիոն Բարտոլիի նկատմամբ հաղթանակից հետո նա դուրս է եկել քառորդ եզրափակիչ, որտեղ երկու սեթում պարտվել է 7-րդ դասակարգված Սառա Էրանիին։ Ֆրանսիայի բաց առաջնությունում Մակարովան պարտվել է մեկնարկում, զիջելով Սվետլանա Կուզնեցովային։ Զուգախաղի մրցաշարում կրկին միավորվելով Ելենա Վեսնինայի հետ, Մակարովան իր երկրորդ տիտղոսն է նվաճել Մեծ Սաղավարտի մրցաշարում։ Առաջին երկու շրջաններում հեշտ հաղթանակներից հետո նրանք երրորդ շրջանում հաղթել են Ելենա Յանկովիչ-Միրյանա Լուչիչ Բարոնի զույգի նկատմամբ։ Քառորդ եզրափակիչում նրանք պայքարից դուրս են թողել 10-րդ դասակարգված Կրիստինա Մլադենովիչ-Գալինա Վոսկոբոևա զույգին։ Կիսաեզրափակիչում նրանք հաղթել են ևս մեկ դասակարգված զույգի, այս անգամ 2-րդ դասակարգված Անդրեա Հլավաչկովա-Լյուսիա Հրադեցկա զույգին։ Եզրափակիչ խաղում նրանց կրցակիցները 1-ին դասակարգված Սառա Էրանին և Ռոբերտա Վինչին էին, սակայն նրանք նույնպես չկարողացան դիմագրավել և, ինչպես և մյուս զույգերը, պարտություն կրեցին երկու սեթում։
Խոտածածկի մրցաշարերում Մակարովան Բիրմինգհեմի մրցաշարի մեկնարկային խաղում պարտություն է կրել Մարինա Էրակովիչից, սակայն հասել է Aegon International մրցաշարի քառորդ եզրափակիչ, որտեղ պարտվել է Կարոլին Վոզնյացկիին։ Ուիմբլդոնի մրցաշարում նա հասել է երրորդ շրջան, որտեղ երեք սեթում պարտվել է Պետրա Կվիտովային։ Քառորդ եզրափակիչում է ավարտել ելույթը նույն մրցաշարի զուգախաղում։
ԱՄՆ առաջնության շարքի ընթացքում Մակարովան հասել է Citi Open մրցաշարի կիսաեզրափակիչ, որտեղ պարտվել է Մագդալենա Ռիբարիկովային։ Տորոնտոյի և Ցինցինատիի մրցաշարերում ելույթնիերն ավարտվել են երկրորդ շրջանում, պարտվելով Ռոբերտա Վինչիին և Ելենա Յանկովիչին։ ԱՄՆ բաց առաջնությունից մեկ շաբաց առաջ նա քառորդ եզրափակիչ է հասել Նյու Հեյվենի մրցաշարում, սակայն զիջել է ապագա հաղթող Սիմոնա Հալեպին։ ԱՄՆ բաց առաջնությունում Մակարովան չորրորդ շրջանում հաղթել է 3-րդ դասակարգված Ագնեշկա Ռադվանսկային և հասել Մեծ Սաղավարտի կարիերայում երրորդ քառորդ եզրափակիչին և առաջինին ԱՄՆ-ում ։ Քառորդ եզրափակիչում նա երեք սեթում պարտվել է 5-րդ դասակարգված Նա Լիին ։ Ելենա Վեսնինայի հետ համագործակցությամբ քառորդ եզրափակիչ է հասել նաև զուգախաղի մրցաշարում։
Մակարովա-Վեսնինա զույգը տարվա վերջին մասնակցել է WTA Ամփոփիչ մրցաշարին, որտեղ կիսաեզրափակիչում հաղթանակ տանելով աշխարհի թիվ 1 զույգ համարվող Սառա Էրանիի և Ռոբերտա Վինչիի նկատմամբ (4-6, 7-5, 10-3), դուրս են եկել եզրափակիչ, որտեղ, սակայն, պարտվել են Պեն Շուայ-Սե Շուվեյ զույգին (4-6, 5-7)։
2014 թվական. Երկրորդ WTA մենախաղի տիտղոս և առաջին խոշոր կիսաեզրափակիչ
Մակարովան մրցաշրջանը սկսել է Apia International մրցաշարից, որտեղ նա առաջին շրջանում պարտության է մատնել 4-րդ դասակարգված Ելենա Յանկովիչին։ Երկրորդ շրջանում նա պարտվել է Կարլա Սուարես Նավարոյին։ Այնուհետև նա չորրորդ շրջան է հասել Ավստրալիայի բաց առաջնությունում՝ երրորդ անգամ անընդմեջ, սակայն պարտվել է Նա Լիին։ Զուգախաղի մրցաշարում Մակարովա-Վեսնինա զույգը դուրս է եկել եզրափակիչ, սակայն պարտություն են կրել Սառա Էրանի-Ռոբերտա Վինչի զույգից։ 2014 թվականին Մակարովան իր առաջին տիտղոսը նվաճել է PTT Pattaya Open մրցաշարում, եզրափակիչում հաղթելով չեխ Կարոլինա Պլիշկովային։ Դուբայի մրցաշարում նա առաջին շրջանում հաղթել է Ալիսա Կլեյբանովային, սակայն երկրորդ շրջանում պարտվել է աշխարհի թիվ 1 ռակետ Սերենա Ուիլյամսին։
Մակարովան երրորդ շրջան է հասել BNP Paribas Open մրցաշարում, որտեղ պարտվել է Դոմինիկա Ցիբուլկովային։ Մայամիի մրցաշարում նա երրորդ շրջանում հաղթել է Սառա Էրանիին, սակայն չորրորդ շրջանում երեք սեթում պարտվել է Անժելիկա Քերբերին։ Մեկնարկային փուլերում Մակարովան պարտություն է կրել Շտուտգարտի և Մադրիդի մրցաշարերում, պարտություն կրելով Կարլա Սուարես Նավարոյից և Կարոլին Վոզնյացկիից։ Հռոմի մրցաշարում նա առաջին շրջանում առավելության է հասել Ռոբերտա Վինչիի նկատմամբ, սակայն հաջորդ շրջանում պարտվել է Սառա Էրանիին։ Ֆրանսիայի բաց առաջնությունում Մակարովան հասել է երրորդ շրջան, որտեղ պարտվել է ամերիկուհի Սլոան Սթիվենսին։
Խոտածածկի շրջանի մրցաշարերում Մակարովան հաղթել է Ֆրանչեսկա Սկիավոնեին և Անաստասիա Պավլյուչենկովային, քառորդ եզրափակիչում տեղ ապահովելով Aegon International մրցաշարում։ Քառորդ եզրափակիչում նա պարտվել է Անժելիկա Քերբերին։ Լավ մարզավիճակը պահպանվել է նաև Ուիմբլդոնի մրցաշարում, որտեղ նա իր 4-րդ քառորդ եզրափակիչին է հասել Մեծ Սաղավարտի մրցաշարում՝ չորրորդ շրջանում Ագնեշկա Ռադվանսկայի նկատմամբ հաղթանակից հետո։ Այնտեղ նա երկու սեթում պարտվել է Լյուսիա Շաֆարժովային։